**МОТИВИ**

**към проекта на Наредба за изменение и допълнение на Наредба №15 за определяне размера на местните данъци на територията на Община Вълчедръм**

**1.Причини, които налагат приемането на Наредба за изменение и допълнение на Наредба №15 за определяне размера на местните данъци на територията на Община Вълчедръм.**

Необходимостта от осигуряване на съгласуваност между Наредба № 15 за определяне размера на местните данъци на територията на Община Вълчедръм и промените в Закона за изменение и допълнение на Закона за корпоративното подоходно облагане (ЗКПО), където съгласно § 39 от ПЗР към ЗИДЗКПО се правят редица изменения и допълнения на Закона за местните данъци и такси (ЗМДТ) - ДВ бр. 98 от 2018 г.

Съгласно разпоредбата на чл.1, ал.2 от ЗМДТ , общинският съвет определя с наредба размера на местните данъци при условията, по реда и в границите определени с него.

С предложените промени се осигурява съответствие с действащото законодателство във връзка с прилагане на определени законови разпоредби.

**2. Цели, които се поставят:**

Осигуряване на съответствие с промените в Закона за местните данъци и такси и определянето размера на местните данъци на територията на Община Вълчедръм.

**3. Финансови и други средства, необходими за прилагането на новата уредба:**

Предложените промени в настоящата наредба няма да доведат до необходимост от допълнителни финансови средства за бюджета на Община Вълчедръм.

**4. Очаквани резултати от прилагането, включително финансови, ако има такива:**

Съгласуваност на подзаконовата нормативна уредба с нормативния акт от по-висока степен и постигане съответствие на фискалната политика със социално икономическите цели на Община Вълчедръм.

**5. Анализ за съответствие с Европейското законодателство.**

Предложеният проект на Наредба за изменение и допълнение на Наредба № 15 за определяне размера на местните данъци на територията на Община Вълчедръм е в съответствие с нормативните актове от по-висока степен, както и с тези на европейското законодателство – Европейска харта за местното самоуправление и директивите на Европейската общност

**Забележка:** Съгласно чл. 26, ал. 4 от Закона за нормативните актове на заинтересованите лица се предоставя 30-дневен срок за предложения и становища по проекта. Предложения и становища се приемат всеки работен ден от 8,00 часа до 12,00 часа и от 14,00 часа до 18,00 часа в Общински център за услуги и информация на гражданите в сградата на Община Вълчедръм или на e-mail: kmet@valchedram.com **от 28.12.2018 г. до 28.01.2019 г. включително.**